Diari Oficial de la Generalitat Valenciana


Sumari del DOGV 3612, del 26-10-1999 (1999/8959)

RESOLUCIÓ de 7 d'octubre de 1999 de la Direcció General d'Ensenyaments Universitaris i Investigació per la qual s'adjudiquen i deneguen beques per a la realització d'estudis universitaris durant el curs acadèmic 1998/1999 a les universitats de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3612

Data del DOGV
:   26-10-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8959


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 7 d'octubre de 1999 de la Direcció General d'Ensenyaments Universitaris i Investigació per la qual s'adjudiquen i deneguen beques per a la realització d'estudis universitaris durant el curs acadèmic 1998-99 a les universitats de la Comunitat Valenciana. [1999/8959]
  
Atès el que disposa la base 16, paràgraf 2n., de l'Ordre de 28 de juliol de 1998 de la Conselleria de Cultura, Educació i Ciència (DOGV del 20.08.98), per la qual es convoquen beques per a la realització d'estudis universitaris durant el curs acadèmic 1998-99 a les Universitats de la Comunitat Valenciana.
  
Vistes les propostes dels Jurats de Selecció de Becaris i vistes les al·legacions presentades, per delegació del conseller de Cultura, Educació i Ciència, segons l'Ordre de 28 de juliol de 1998, resol:
  
Primer
  
Concedir la beca per a la realització d'estudis universitaris durant el curs acadèmic 1998/99 en les universitats de la Comunitat Valenciana en la quantia que s'indica, als estudiants relacionats a l'Annex d'aquesta resolució.
  
Segon
  
Denegar la beca als sol·licitants no relacionats a l'Annex d'aquesta resolució, pels motius que s'especifiquen als llistats definitius que s'exposaran als taulers d'avisos de la Conselleria de Cultura, Educació i Ciència, en els de les Direccions Territorials de la Conselleria i en els dels rectorats de les universitats de la Comunitat Valenciana d'acord amb el que disposa la base 16, paràgraf 2n., abans esmentada.
  
Tercer
  
L'import de les beques concedides serà lliurat a cada universitat pública de la Comunitat Valenciana, d'acord amb el que disposa l'article 47.4 del Text Refós de la Llei d'Hisenda Pública de la Generalitat Valenciana, en la quantia corresponent a la totalitat de becaris de cada universitat, que globalment es la següent:
  
Universitat de València-Estudi General 11.999.053 PTA
  
Universitat Politècnica de València 79.780.501 PTA
  
Universitat d'Alacant 64.834.795 PTA
  
Universitat Jaume I de Castelló 82.032.622 PTA
  
Universitat Miguel Hernández d'Elx 31.591.721 PTA
  
Quart
  
Les universitats públiques de la Comunitat Valenciana hauran d'abonar als beneficiaris les ajudes concedides en la quantia establida en la resolució d'adjudicació i en el termini màxim de quinze dies hàbils des que es produïsca la transferència efectiva dels fons. Així mateix, les universitats hauran de remetre a la Direcció General d'Ensenyaments Universitaris i Investigació justificació de la transferència de la quantia de l'ajuda als beneficiaris.
  
Quint
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, la present resolució, que posa fi a la via administrativa, es podrà recórrer postestativament en reposició o bé plantejar directament el recurs contenciós administratiu, en els terminis i davant els òrgans que s'indiquen tot seguit:
  
a) El recurs de reposició s'haurà d'interposar davant el conseller de Cultura, Educació i Ciència, en el termini d'un mes comptador des de l'endemà de la publicació en el Diari Oficial de la Generalitat Valenciana.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació en el Diari Oficial de la Generalitat Valenciana.